EkBass/fiwiki-20250220-pages-articles huggingface dataset:
Hindukalenteri

Hindukalenteri on hindulaisuudessa käytetty kalenteri. Sen perusyksikkö on kuukausi, jossa on 29,5 vuorokautta. Vuodessa on 12 kuukautta eli 354 päivää. Juhlapäivät siirtyvät siis aurinkovuoteen nähden 11 päivää joka vuosi. Siksi noin joka kolmas vuosi kalenteriin lisätään karkauskuukausi, jotta vuodenajat pysyisivät edes jotakuinkin paikoillaan.Hindu Calendar Heart of Hinduism Vuosi vaihtuu yleensä Diwali-juhlan jälkeisestä uudenkuun noususta . Maallisessa käytössä vuosien numerointi aloitetaan yleensä vuodesta 57 eaa. tai 78. Niinpä vuosi 2010 on joko 2067 tai 1932, laskutavasta riippuen. Rituaalitarkoituksiin on vielä kolmas vuosien numerointitapa. Intialainen ajanlasku on erotettu hindukalenterista vuoden 1957 kalenteriuudistuksessa. Hindukalenteriin kuuluu lukuisia vuosittaisia juhlia. Taulukossa on kaksitoista tärkeintä ja niiden summittainen ajoittuminen gregoriaanisessa kalenterissa.Important festivals Heart of Hinduism Juhlapäiviä Juhla Kuukausi Jumala Sarasvati puja tammikuu Sarasvati Maha Shiva Ratri helmi-maaliskuu Shiva Holi maaliskuu Vishnu Rama Navami maalis-huhtikuu Rama Hanuman Jayanti huhtikuu Hanuman Ratha Yatra kesä- heinäkuu Jagannatha Raksha Bandhana elokuu - Janmashtami elo-syyskuu Krishna Ganesh Chaturthi elo-syyskuu Ganesh Navaratri Durga Puja syys-lokakuu Shakti, Parvati Dussehra lokakuu Rama Diwali loka-marraskuu Lakshmi, Rama == Lähteet == Luokka:Hindulaisuuden käytännöt Luokka:Kalenterit
Maniac Latin Disciples

Maniac Latin Disciples (usein lyhennetty MLD tai MLDN) on suuri hispaaninen katujengi Chicagossa, Illinoisissa. Jengi on erittäin väkivaltainen ja ottaa osaa huumeiden kuljetukseen. On arvioitu, että jengissä on reilut 1500 jäsentä. ==Jengin symbolit ja viholliset== Jengin symboleita ovat kuusisakarainen tähti, joka edustaa heidän liittoaan Folks Nationin kanssa, sydän, jolla on sarvet ja mahdollisesti pirun häntä, hakaristi, joka edustaa jengin perustajaa Albert 'Hitler' Hernandezia, kolmipäinen talikko sekä Maniac-munkki. Maniac Latin Disciplesillä on pitkä sota Latin Kings-jengin kanssa. Latin Kings ja MLD olivat ennen liitossa, mutta Latin Kingsin jäsenien tapettua Albert 'Hitler' Hernandezin jengien välit hajosivat ja sota alkoi. ==Historia ja järjestöllinen rakenne== Maniac Latin Disciples-jengi perustettiin vuonna 1966 Chicagon Humboldt Parkissa. Sen perusti Albert 'Hitler' Hernandez. Jengi tunnettiin ensin Latin Scorpionsina. Vuonna 1970 Latin Kingsit murhasivat Albert 'Hitler' Hernandezin, ja tämän johdosta jengin korkea-arvoisimman jäsenen titteli vaihdettiin 'Kuninkaasta' 'Prinssiksi'. Hänen paikastaan taistelivat 'Diablo' ja 'Chi-chi', jotka molemmat olivat korkea-tasoisia jäseniä jengissä. Jengi liittoutui Gangster Disciplesien kanssa ja tämän myötä vaihtoi nimensä Latin Disciplesiksi. 1970-luvun puolivälissä Latin Disciplesit liittoutuivat Latin Eaglesien, Spanish Cobran ja Imperial Gangstersien kanssa, ja liittoa kutsuttiin United Latino Organizationiksi. Latin Disciplesit liittyivät Folks Nationiin vuonna 1978. Vuonna 1983 Fernando "Ferny" Zayas tuli jengin johtajaksi ja lisäsi jengin nimeen sanan 'Maniac'. Maniac Latin Disciplesit kasvoivat hurjaa vauhtia keräämällä jäseniä osavaltion vankiloista. He valtasivat alueita Pohjoisesta ja Läntisestä Chicagosta käyttämällä väkivaltaa ja tuhoamalla vastustajansa. Jengin johtaja Zayas vangittiin vuonna 1983 murhan takia, mutta hän on kyennyt johtamaan jengiään vankilasta käsin, vaikkakin jotkin 'setit' ovat irroittautuneet hänen hallinnastaan. Vuonna 1996 MLD varajohtaja Johnny "Loco" Almodovar pidätettiin murhasta. Hän ja hänen kätyrinsä julistivat sodan Spanish Cobria vastaan, kun eräs korkea-arvoinen MLD ammuttiin Humboldt Parkissa. Pian tämän jälkeen jengin katujohtaja, Enrique "Rick Dog" Garcia murhattiin, ja tekijänä oli toinen MLD:n jäsen, Jamie 'Tuffy' Ruiz. Jengin saatua taas hierarkiansa kokoon FBI suoritti suuren opeaation ja pidätti paljon MLD:in johtajia vuonna 2004 huumesyytteistä. Korkea-arvoisimmat pidätetyt olivat Fidel 'Fiddle' Hernandez sekä Antonio 'Bird' Perez jotka olivat jengin johtajia pidätyksensä aikana. Tällä hetkellä MLD on kaatumassa, sillä monet heidän ryhmittymistään ovat alkaneet erota Fernyn johtajuudesta ja alkaneet taistella toisiaan vastaan huumerahoista ja alueista. Luokka:Folk Nation Luokka:Katujengit
Skábmagovat-elokuvajuhla

Skábmagovat-elokuvajuhla on Inarissa järjestettävä alkuperäiskansojen elokuvajuhla, jonka taiteellisena johtajana toimii Jorma Lehtola. Festivaalin järjestävät Saamelaistaiteen tukiyhdistys, Alkuperäiskansojen elokuvakeskus Skábma, Yle Sámi Radio, Saamelaismuseo ja luontokeskus Siida sekä Inarin kunta. Elokuvajuhlien yhteydessä jaetaan myös Skábmagovat-palkinto, joka on tunnustus saamelaisen kulttuurin ja yhteisön eteen tehdystä työstä. Festivaalin aikana elokuvia esitetään kolmessa paikassa: saamelaiskulttuurikeskus Sajoksessa, saamelaismuseo Siidassa sekä Revontuliteatterissa. Revontuliteatteri on täysin lumesta rakennettu yleensä noin 200-paikkainen ulkoilmateatteri. Festivaalin järjestävät tarjoavat porontaljaeristeet lumi-istuinten päälle. == Lähteet == == Aiheesta muualla == * *
Kaisla (veneet)

Kaisla on kotkalaisen Oy Kaisla-Veneet Ab veneveistämön venemerkki. Kaisla- veneet valmistetaan lujitekuidusta käsin laminoimalla. Veneitä on valmistettu vuodesta 1986 lähtien. Kaisla-veneitä valmistetaan nykyään viitenä eri mallina. == Lähteet == *Kaisla-veneiden kotisivu Victorius.fi Luokka:Suomalaiset veneenvalmistajat
Floresinriippukaija

Floresinriippukaija (Loriculus flosculus) on Pienillä Sundasaarilla sijaitsevan Floresin kotoperäinen uhanalainen kaija. Sen holotyypin kuvaili Alfred Russel Wallace Floresilta 1864.IBC == Ulkonäkö ja koko == Floresinriippukaija kasvaa 12 cm pitkäksi. Se on yleisväriltään vihreä. Nokka ja silmä ovat oranssinpunaiset. Yläperä on punainen ja koiraalla on kurkussa pitkulainen punainen läikkä, joka puuttuu naaraalta. Flores Hanging Parrot World Parrot Trust == Lähteet == Luokka:Riippukaijat Luokka:Uhanalaiset linnut
Kuismavaara

Kuismavaara on vaara Joensuun kunnassa, noin 11 kilometriä Enon kirkonkylästä. Kuismavaaralla sijaitsee myös Kuismajoki. Alueella on myös paljon kesäasuntoja. Kuismavaara sijaitsee Kuismassa. Luokka:Vaarat Luokka:Joensuun luonto Luokka:Eno
Intianriippukaija

Intianriippukaija (Loriculus vernalis) on Aasian etelä- ja kaakkoisosissa elävä kaija. Sen elinympäristö ulottuu Lounais- ja Etelä-Intiasta Itä- Nepaliin, Etelä-Kiinaan ja Indokiinaan, ei kuitenkaan Malakan niemimaalle; lisäksi se elää Andamaaneilla, Nikobaareilla ja Merguisaarilla. Sen holotyypin kuvaili Anders Sparrman Assamin Cacharista 1787.IBC == Ulkonäkö ja koko == Intianriippukaija kasvaa 13 cm pitkäksi ja painaa aikuisena noin 28 grammaa. Se on yleisväriltään vihreä. Nokka on punainen ja silmä ovat valkoiset. Yläperä on punainen ja koiraalla on kurkussa sininen läikkä, joka puuttuu naaraalta. Vernal Hanging Parrot World Parrot Trust == Lähteet == Luokka:Riippukaijat
Jaavanriippukaija

Jaavanriippukaija (Loriculus pusillus) on Indonesian Jaavalla ja Balilla elävä kaija. Sen holotyypin kuvaili George Robert Gray 1859.IBC == Ulkonäkö ja koko == Jaavanriippukaija kasvaa 12 cm pitkäksi ja painaa aikuisena noin 25-30 grammaa. Se on yleisväriltään kellanvihreä. Nokka on oranssinpunainen ja silmä ovat keltavalkoiset. Yläperä on punainen ja koiraalla on kurkussa oranssi läikkä, joka puuttuu naaraalta.Yellow Throated Hanging Parrot World Parrot Trust == Lähteet == Luokka:Riippukaijat
MLD

MLD voi tarkoittaa seuraavia: * Maniac Latin Disciples, hispaaninen katujengi Chicagossa, Illinoisissa * Metakromaattinen leukodystrofia, geenivirheen aiheuttama aivojen valkean aineen surkastumishäiriö * Multicast Listener Discovery, IPv6-tietokoneverkkojen protokolla ryhmälähetysvastaanottajien havaitsemiseen
Malakanriippukaija

Malakanriippukaija (Loriculus galgulus) on Kaakkois-Aasiassa elävä kaijalaji. Sen levinneisyysaluetta ovat Malakan niemimaa, Singapore, Sumatra ja Borneo sekä näitä ympäröivät pikkusaaret. Lajia tavataan myös Länsi-Jaavalla, mutta kanta on mahdollisesti lähtöisin sinne siirretyistä linnuista. Carl von Linné kuvaili lajin holotyypin Malakalta vuonna 1758.IBC == Ulkonäkö ja koko == Malakanriippukaija kasvaa 12 cm pitkäksi ja painaa aikuisena noin 28 grammaa. Se on yleisväriltään vihreä. Nokka on musta ja silmät ovat tummanruskeat. Yläperä on punainen ja koiraalla on kurkussa punainen läikkä, jota ei ole naaraalla. Koiraan päälaella on tummansininen läikkä, naaraalla läikkä on aivan pieni tai sitä ei ole ollenkaan.Blue Crowned Hanging Parrot World Parrot Trust == Lähteet == Luokka:Riippukaijat
Disney Wonder

Disney Wonder on Disney Cruise Line -varustamon omistama risteilyalus. Se on rakennettu Fincantieri - Cantieri Navali Italiani S.p.A -yhtiön telakalla Margherassa Italiassa ja se teki neitsytmatkansa 1. lokakuuta 1999. Laiva rakennettiin kahdessa osassa eri telakoilla, joissa valmistuneet puolikkaat yhdistettiin toisiinsa hitsaamalla. Disney Wonder on järjestyksessä toinen Disney Cruise Linen omistama risteilyalus noin vuotta aikaisemmin valmistuneen Disney Magicin lisäksi. == Risteilyt ja kohteet == Disney Wonderin kotisatama on sen valmistumisesta lähtien ollut Floridan Port Canaveral, mistä se on tehnyt kolmen ja neljän yön risteilyjä Bahaman pääkaupunkiin Nassauhun sekä The Walt Disney Companylle kuuluvalle Castaway Cay -nimiselle yksityissaarelle. Disney Cruise Linen laivoja varten Port Canaveraliin rakennettu Disney Cruise Line Terminal sijaitsee John F. Kennedyn avaruuskeskuksen ja Cape Canaveral Air Force Stationin naapurissa. Kesällä 2010 risteilyt suuntaavat Bahaman lisäksi myös Pohjois-Amerikann eteläisimmässä kärjessä sijaitsevaan Key Westiin. Kun Disney Dream valmistuu, Disney Wonderin kotisatama tulee olemaan Kalifornian Los Angeles vähintään vuoteen 2014 asti. Lisäksi sen on suunniteltu tekevän seitsemän yön risteilyjä Kanadan Vancouverista Alaskaan 2011 toukokuusta alkaen.More Disney Cruise Line Announcements Coming == Sisustus ja varustelu == Noin puolentoista vuoden välein tapahtuvan kuivatelakoinnin aikana laivassa on tehty huoltojen lisäksi runsaasti uudistuksia, joista viimeisimpiä Freeportissa, Bahamalla lokakuussa 2009 rakennettu Outlook Cafe -niminen näköalabaari. === Varustelu === * neljä uima-allasta * koripallokenttä * kuntoilukeskus ja kylpylä * juoksurata * teattereita * matkamuistomyymälöitä * useita ravintoloita * yökerhoja ja baareja ==Lähteet== == Aiheesta muualla == * MarineTraffic.com - Disney Wonder * More Disney Cruise Line Announcements Coming - Frontado, Jonathan, Disney Wonder blog, Disney Cruise Line, 5. lokakuuta 2009 * Disney Cruise Line - Disney Wonder Wonder Luokka:Fincantieri
Lumessakahlaajat

__NOTOC__ Lumessakahlaajat on Timo Rautiainen & Trio Niskalaukaus-yhtyeen kolmas single albumilta Rajaportti. Single sisältää nimikkokappaleen lisäksi live-version kappaleesta "Kova maa" Provinssirockista vuodelta 2002 sekä kappaleen "Tie", jota on aikaisemmin esittänyt ainakin Sakari Kuosmanen. Kappale debytoi Suomen virallisen singlelistan ykkösenä, ja se pysyi listalla yhteensä 9 viikkoa. == Kappaleet == # # # == Kokoonpano == * Jari Huttunen – rytmikitara (kappaleissa 2 ja 3) * Jarkko Petosalmi – rytmikitara * Seppo Pohjolainen – rummut, taustalaulu * Timo Rautiainen – laulu, kitara * Nils Ursin – basso, urut (kappaleessa 1) * Jarkko Martikainen – laulu, kitara (kappaleessa 2), tuotanto == Lähteet == == Aiheesta muualla == * Lumessakahlaajat discogs.com -sivustolla Luokka:Vuoden 2002 kappaleet Luokka:Timo Rautiainen & Trio Niskalaukauksen kappaleet
Peyton Place – vihan tyyssija

Peyton Place – vihan tyyssija, myös nimellä Vihan tyyssija, (Peyton Place) on Mark Robsonin ohjaama yhdysvaltalainen draamaelokuva vuodelta 1957. Elokuva pohjautuu Grace Metaliousin bestseller-teokseen Kaupunki nimeltä Peyton Place. Elokuvan tapahtumat sijoittuvat Uudessa Englannissa sijaitsevaan Peyton Placen kaupunkiin toisen maailmansodan aikana. Elokuvan päähenkilöinä ovat Lana Turnerin näyttelemä Constance MacKenzie ja hänen avioton tyttärensä Allison, jota näyttelee Diane Varsi. Elokuva sai yhdeksän Oscar-ehdokkuutta seitsemässä eri kategoriassa, mutta ei voittanut yhtään. Kirjan ja elokuvan pohjalta syntyi myöhemmin televisiosarja Peyton Place. == Roolit == == Lähteet == == Aiheesta muualla == * Luokka:Vuoden 1957 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:Mark Robsonin ohjaamat elokuvat
OLW

OLW voi tarkoittaa seuraavia: * OLW, ruotsalainen yritys * Office Live Workspace * * * Our Lady of Walsingham
Tirlittan

Tirlittan – orpotyttö ihmisten ihmemaassa on Oiva Paloheimon kirjoittama lastenkirja vuodelta 1953. Kirjan perusteella on toteutettu useita teatterinäytelmiä, televisiotaltiointi ja elokuva. Kirja kertoo Tirlittan- nimisestä pikkutytöstä, joka on menettänyt perheensä. Oiva Paloheimo oli itse jäänyt lapsena orvoksi ja käsitteli orpouden teemaa useissa muissakin teoksissaan. ==Juoni== Kultatukkainen Tirlittan jää ”orpolapseksi” kun ukkonen iski hänen kotitalonsa taivaan tuuliin: ”Äidin pohjoiseen vei tuuli jäinen, isä lensi kauas etelään, ukkonen kun iski uhmapäinen, siskot myös ja veljet se vei mennessään.” Tirlittan itse lensi kanavaan. Hänelle on jäänyt vain okariinapilli käteen ja pyjama päälle ja sekin väärin päin. Tirlittan menee torille ja nälissään varastaa tomaatin. Poliisit veivät hänet kammarille jossa Tirlittan tiedusteli että: ”Milloin minut hirtetään?”. Ystävällisen poliisin avulla hän pakeni ja löysi itsensä luuvaloa sairastavan rouvan luota. Sytytettyään vanhan rouvan talon vahingossa tuleen, ja siinä sivussa parannettuaan rouvan luuvalon, hän pakeni jälleen. Etsiessään perhettään Tirlittan aiheutti kommelluksia säännöllisesti siellä ja täällä missä kulkikin. Myöhemmin Tirlittan liittyi sirkukseen, jossa hän ilmoittautui trapetsitaiteilijaksi. Kesken nuorallakävelyn hän havaitsi isänsä yleisössä, tarkkaavaisuus herpaantui ja hän putosi ja joutui sairaalaan. Onnettomuus teki Tirlittanista kuuluisan ja perhe saatiin sen ansiosta jälleen kokoon. Luuvalosta parantunut rouva rakennutti Tirlittanille uuden kodin tuhoutuneen tilalle. Koko tarinan läpi Tirlittan keskustelee säännöllisesti ”taivaan isän kanssa” ja televisiotaltioinnin lopussa Tirlittan toteaakin, että: ”Voi kyllä että te sitten olette hienoja rouvia ja hienoja poliiseja ja kyllä te teitte minulle ihmeen. Mutta minähän olenkin taivaan isän lemmikki!”. == Muuta == Maunu Kurkvaara ohjasi kirjan pohjalta elokuvan Tirlittan vuonna 1958. Nimiroolissa näytteli Tarja Airaksinen.Tirlittan (1958) Elonet. Viitattu 2.3.2013. Paloheimo itse ei pitänyt elokuvasovituksesta.Elokuvan taustatiedot EloNetissä Kirjan pohjalta on tehty vuonna 1961 lyhyt musiikkinäytelmä, jonka musiikin sävelsi Ahti Sonninen.Tirlittan Näytelmät.fi. Viitattu 2.3.2013. Yleisradio esitti vuonna 1969 näytelmästä Maija-Liisa Sutisen ohjaaman televisioversion, jossa Tirlittania näytteli Jaana Saarinen.Yle, elävä arkisto: televisiotaltiointi Viitattu 2.3.2013. Suomen Kirjailijaliitto on vuodesta 1993 jakanut Tirlittan-palkinto-nimistä tunnustusta suomenkieliselle lasten- ja nuortenkirjallisuudelle.Tirlittan-palkinto Lastenkirjainstituutti. Viitattu 2.3.2013. == Lähteet == Luokka:Suomalaiset lastenkirjat Luokka:Lasten- ja nuortenkirjallisuuden henkilöhahmot
Markku Peltoniemi (jalkapalloilija)

Markku Peltoniemi (s. 8. helmikuuta 1948 Helsinki) on suomalainen entinen jalkapalloilija. Peltoniemi toimi pelaajauransa jälkeen Helsingin Jalkapalloklubin miesten edustusjoukkueen joukkueenjohtajana. Keskikentällä pelannut Peltoniemi edusti juniorivuosista alkaen Helsingin Jalkapalloklubia. Seuran edustusjoukkueessa hän pelasi mestaruussarjaa 1965–1975. Peltoniemi voitti HJK:ssa Suomen mestaruuden 1973 ja Suomen Cupin 1966. Lisäksi hän voitti kaksi SM-hopeaa ja kolme SM-pronssia. Vuosina 1976–1978 Peltoniemi pelasi vielä Helsingin Palloseurassa 1. ja 2. divisioonassa. Kaikkiaan hänelle kertyi uran aikana 141 pääsarjatason ottelua. Nuoruudessaan Peltoniemi pelasi myös viisi poikien maaottelua. Pelaajauran jälkeen Peltoniemestä tuli HJK:n joukkueenjohtaja. Hän on toiminut tehtävässä vuodesta 1980 lähtien. Tuona aikana hänelle on kertynyt yli 1 000 ottelua ja HJK on voittanut muun muassa 17 mestaruutta. Peltoniemi valittiin Veikkausliigan 20-vuotistähdistöjoukkueen joukkueenjohtajaksi vuonna 2009. Hänet nimettiin Helsingin Jalkapalloklubin Hall of Fameen vuonna 2007 ansioistaan seuran hyväksi ja Veikkausliigan legendaksi vuonna 2011. Captain’s Ballin Peltoniemi sai vuonna 2014. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1948 syntyneet Luokka:Elävät henkilöt Luokka:Veikkausliigan legendat
Pikkupääkampela

Pikkupääkampela (Microstomus kitt) on oikeasilmäkampeloiden heimoon kuuluva kalalaji, joka elää Pohjois-Atlantilla. Pikkupääkampelan pohjaväri on lämpimän ruskea, siinä on mahonginruskeita epäsäännöllisiä kuvioita ja keltaisia ja vihreitä läikkiä. Se kasvaa tyypillisesti 25-35 cm pitkäksi, joskus jopa 45 cm pitkäksi. Kalan leveys on noin kolmasosa tai puolet sen pituudesta. == Lähteet == == Aiheesta muualla == * Luokka:Oikeasilmäkampelat
Matti Rutanen

Matti Rutanen eli Rutas-Matti () oli Saarijärven Mahlulla 1930-1960-luvuilla vaikuttanut ITE-taiteilija. Matti Rutanen syntyi 22.2.1888 Hankasalmella torppari Carl (Kalle) Juhonpoika Rutaselle ja Matilda Rutaselle. Kotoaan hän lähti 12-vuotiaana ja toimi vuosia sekalaisissa työtehtävissä. Hänen kerrotaan työskennelleen muun muassa Jyväskylässä aseseppänä. Sisällissotaan Rutanen osallistui valkoisten puolella. . Sodan jälkeen hän asettui Saarijärven Mahlulle asesepäksi ja kalastajaksi. Vuonna 1937 hän sai kertomuksiensa mukaan näyn, jossa Jumala vaati häntä rakentamaan kunniakseen patsaan.Mahlun Mäkilöillä 1994, 330-331 Maapallopatsaan varsinainen rakentaminen alkoi vuonna 1950. Projekti vei suuren osan Rutas-Matin ajasta ja lähestulkoon kaikki hänen rahansa. Patsasta rakentaessaan Rutas-Matti sai elantonsa pääasiassa metsästyksellä ja kalastuksella. Lisäksi hän sai pientä valtion eläkettä. Patsaan rakentaminen oli Matille onnellista aikaa, sillä hän koki tekevänsä ihmiskunnalle suuren palveluksen teoksellaan. Patsaan valmistuttua Rutanen rakensi tontilleen niin sanotun ”kuningattaren tuvan”, joka oli tarkoitettu Englannin kuningatar Elisabetille. Rutanen oli kutsunut kuningattaren Maapallopatsaan paljastustilaisuuteen kunniavieraaksi keväällä 1955, ja kutsuja oli lähetetty myös YK:lle. Tilaisuutta ei kuitenkaan koskaan järjestetty, sillä kutsutut eivät vastanneet kutsuihin. Rutanen totesikin myöhemmin, että Jumala oli vihkinyt patsaan, jolloin maallisen juhlan järjestäminen oli siltä osin turhaa.Mahlun Mäkilöillä 1994, 330-332 Hän oli seurallinen, mutta eli ilman perhettä ja puolisoa. Vaikka Rutasen naisseikkailuista kerrotaan monia tarinoita, jäivät haaveet vaimon saannista vain haaveiksi. Rutas-Matti muutti vasta viimeisinä vuosinaan asumaan vaimollensa rakentamaan alatupaan, 20 vuotta sen rakentamisen jälkeen.Rutanen 2007, 49 Matti Rutanen kuoli Jyväskylän Keskussairaalassa sydänkohtaukseen 6.10.1964. Hän oli tällöin 76-vuotias. Hänet on haudattu Saarijärven Kolkanlahden hautausmaalle. ==Lähteet== *Koskinen Lauri (toim.) 1994 - Mahlun Mäkilöillä *Rutanen Päivi 2007 - Itse Tehty Jumala - Rutas-Matin roolit kyläoriginellina, ITE-taiteilijana ja profeettana (pro gradu, Turun yliopisto) ===Viitteet=== ==Aiheesta muualla== * Ylen Elävä arkisto: Rutas-Matti, mies maailmanrauhan asialla Luokka:Suomalaiset kansantaiteilijat Luokka:Suomen sisällissodan valkoiset Luokka:Vuonna 1888 syntyneet Luokka:Vuonna 1964 kuolleet
Peluri

Peluri (, Igrok; op. 24) on nelinäytöksinen ooppera, jota Sergei Prokofjev alkoi säveltää vuonna 1915. Libreton siihen teki säveltäjä Fjodor Dostojevskin romaanin pohjalta. Teos esitettiin ensimmäistä kertaa 29. huhtikuuta 1929 Brysselin Théâtre de la Monnaiessa Corneil de Thoranin johdolla.Prokofiev.org == Lähteet == Luokka:Sergei Prokofjevin oopperat Luokka:Venäjänkieliset oopperat Luokka:1910-luvun musiikkiteokset
Isomaasirkku

Isomaasirkku (Geospiza magnirostris) on darwininsirkkuihin kuuluva varpuslintulaji. Sitä tavataan vain Galápagossaarilla Etelä-Amerikassa. == Koko ja ulkonäkö == Isomaasirkun pituus on 16 senttiä ja paino 35 grammaa. Se on darwininsirkuista suurin. Lisäksi sen nokka on leveämpi, kuin muilla lajeilla. Muiden maasirkkujen tapaan lajin koiraat ovat täysin mustia, kun taas naaraat ovat ruskeita ja juovikkaita. == Levinneisyys ja elinympäristö == Isomaasirkku on endeeminen Ecuadorin Galápagossaarilla. Sen asuinsaaria ovat Wolf, Darwin, Pinta, Marchena, Genovesa, Santa Fe, Daphne Major, Santa Cruz, Pinzón, Rábida, Santiago, Fernandina ja Isabela. Se on yhä melko runsas osassa levinneisyysaluetta. Lajin levinneisyys kattaa 7400 neliökilometriä. Elinympäristöä ovat kuivat metsät ja pensaikot alankomailla ja siirtymävyöhykkeellä. == Elintavat == Isomaasirkku ruokailee maassa. Sen pääravintoa ovat siemenet, mutta syö myös niveljalkaisia ja Opuntia-kaktuksen hedelmiä. Tärkein ravintolähde ovat Tribulus cistoides -kasvin puiset siemenet. Toisinaan se syö myös muiden lintujen munia. Suuren nokkansa ansiosta se pystyy murskaamaan ja syömään isompia ja kovempia siemeniä kuin muut Galápagossaarten sirkut. Isomaasirkku lisääntyy muiden darwininsirkkujen tavoin yleensä opportunistisesti. Ne munivat yleensä silloin kun sateita ja ravintoa on runsaasti. Isomaasirkkupari on yleensä yksiavioinen ja pitää itsellään pientä reviiriä. Pari rakentaa pensaaseen tai kaktukseen pienen, kupolinmuotoisen pesän. Pesässä on keskimäärin kolme munaa, joita haudotaan noin 12 viikkoa. Vanhemmat ruokkivat poikasia pääasiassa hyönteisillä. Poikaset jättävät pesänsä noin kaksiviikkoisina. == Lähteet == Luokka:Tangarat
Sinfonia nro 5 (Arnold)

Malcolm Arnold sävelsi viidennen sinfoniansa Cheltenham Festival Societyn tilauksesta. Teoksen esitti ensimmäistä kertaa 3. heinäkuuta 1961 Cheltenhamin festivaalilla säveltäjän johtama Hallé-orkesteri.ChesterNovello Säveltäjän mukaan sinfoniassa soivat nuorena kuolleiden ystävien – Jack Thurstonin, Dennis Brainin, David Paltenghin ja Gerard Hoffnungin – muistot.MusicWeb International Sinfonia koostuu neljästä osasta: # Tempestuoso # Andante con moto – Adagio # Con fuoco # Risoluto – Lento == Lähteet == Luokka:Malcolm Arnoldin sinfoniat Luokka:1960-luvun musiikkiteokset
Sinfonia nro 1 (Schumann)

Robert Schumannin ensimmäinen sinfonia B-duurissa (op. 38) tunnetaan lisänimellä Kevät (Frühling). Se esitettiin ensimmäistä kertaa Mendelssohnin johdolla Leipzigin Gewandhausissa 31. maaliskuuta 1841. Säveltäjää inspiroi Adolf Böttgerin runo.Naxos.com == Osat == # Andante un poco maestoso – Allegro molto vivace # Larghetto – attacca: # Scherzo. Molto vivace # Allegro animato e grazioso == Kokoonpano == * 2 huilua * 2 oboea * 2 klarinettia * 2 fagottia * 4 käyrätorvea * 2 trumpettia * 3 pasuunaa * patarummut * triangeli * jouset == Lähteet == == Aiheesta muualla == * IMSLP: Symphony No.1, Op.38 (Schumann, Robert) (nuotteja Luokka:Robert Schumannin sinfoniat Luokka:1840-luvun musiikkiteokset
Paalupaikka Stroker

Paalupaikka Stroker (Stroker Ace) on Hal Needhamin ohjaama yhdysvaltalainen elokuva vuodelta 1983. Se perustuu William Neelyn ja Robert K. Ottumin romaaniin Stand on It ja sen päähenkilönä on Burt Reynoldsin näyttelemä kilpa- autoilija Stroker Ace. Reynolds tapasi kuvausten aikana tulevan aviopuolisonsa Loni Andersonin. == Roolit == ==Arvioita== Video-oppaassa vuodelta 1994 Bello Romano kutsuu elokuvaa ”jopa Reynolds-skaalan alittavana kohelluksena” ja antaa sille yhden tähden viidestä, mikä vastaa sanallista arviota ”huono”. ==Lähteet== Luokka:Vuoden 1983 yhdysvaltalaiset elokuvat Luokka:Yhdysvaltalaiset toimintakomediat Luokka:Yhdysvaltalaiset romaaneihin perustuvat elokuvat Luokka:Hal Needhamin ohjaamat elokuvat Luokka:Autourheiluelokuvat
Kinderszenen

Kinderszenen (op. 15) on kokoelma Robert Schumannin pianolle säveltämiä kappaleita vuodelta 1838. Teos liittyy lapsuuteen, mutta kuvaa sitä aikuisen nostalgisesta näkökulmasta eikä siis ole suunnattu lapsille toisin kuin esimerkiksi Album für die Jugend (op. 68).Allmusic.com: Kinderszenen (Scenes from Childhood) for piano, Op. 15 == Kappaleet == # Von fremden Ländern und Menschen (G-duuri) # Kuriose Geschichte (D-duuri) # Hasche-Mann (h-molli) # Bittendes Kind (D-duuri) # Glückes genug (D-duuri) # Wichtige Begebenheit (A-duuri) # Träumerei (F-duuri) # Am Kamin (F-duuri) # Ritter vom Steckenpferd (C-duuri) # Fast zu ernst (gis-molli) # Fürchtenmachen (e-molli) # Kind im Einschlummern (e-molli) # Der Dichter spricht (G-duuri) == Lähteet == == Aiheesta muualla == * IMSLP: Kinderszenen, Op.15 (Schumann, Robert) (nuotteja) Luokka:Robert Schumannin teokset Luokka:1830-luvun musiikkiteokset Luokka:Pianokappaleet
Taneli Heikka

Taneli Heikka (s. 1971) on suomalainen toimittaja ja tietokirjailija. Hän on Avaja Open -nimisen yrityksen toimitusjohtaja. Hän työskenteli 2008–2010 Alma Mediassa Helsingin toimituksen esimiehenä. Toimittajana hän on erikoistunut politiikan uutisointiin. Hänen isänsä on Suomen evankelis-luterilaisen kirkon Espoon hiippakunnan piispana toiminut Mikko Heikka. Heikka on työskennellyt Aamulehdessä eri tehtävissä Helsingissä, Tampereella ja kirjeenvaihtajana Intiassa. Hän suoritti Master of Arts -tutkinnon Lontoossa 2004, ja kävi Aamulehden akatemia -koulutuksen vuosina 1997–1998. 1990-luvulla hän toimi Etsijä-lehden päätoimittajana yhdessä Marianne Heikkilän ja Jari Jolkkosen kanssa. Heille myönnettiin vuonna 1995 evankelisluterilaisen kirkon tiedonvälityspalkinto. Talvella 2009 WSOY julkaisi Katja Boxbergin kanssa kirjoitetun pamflettikirjan Lumedemokratia. Kirjassa kritisoidaan suomalaista poliittista kulttuuria, jossa asioista päätetään kabineteissa. Äänestäjillä ei ole vaihtoehtoja, koska puolueet eivät erotu toisistaan. Nuhteita saavat myös "hampaaton oppositio, kritiikitön media, olematon älymystö, matala ostovoima sekä kilpailun ja innovaatioiden puute". Kirjoittajat kritisoivat esimerkiksi Lex Nokian valmisteluprosessia. Heikan mukaan asia oli jo valmiiksi päätetty kun hallitus toi sen eduskuntaan, eivätkä kansalaiset päässeet missään vaiheessa osalliseksi keskusteluun.Ajankohtainen kakkonen 24.2.2009, YLE TV2 Vuonna 2014 Heikka valmistelee väitöskirjaansa digitaalisesta demokratiasta Washington DC:ssä American Universityn vierailevana tutkijana. ==Lähteet== == Aiheesta muualla == * Tiina Raevaara: Trollaaminen on helppoa, todellinen vaikuttaminen hankalaa. Tarinoita tieteestä 31.3.2015. Luokka:Suomalaiset toimittajat Luokka:Suomalaiset tietokirjailijat Luokka:Vuonna 1971 syntyneet Luokka:Elävät henkilöt
Album für die Jugend

Album für die Jugend (op. 68) on Robert Schumannin omille lapsilleen säveltämä pianokappaleiden sarja vuodelta 1848. Kaikkiaan kappaleita on 43 kahdessa eri kirjassa. Toisen kirjan kappaleet ovat haastavampia kuin ensimmäisen. Kappale 32, Sheherazade, on kokoelman pisin, noin neljä minuuttia kestävä.Allmusic.com: Album für die Jugend (Album for the Young) for piano, Op. 68 == Kappaleet == # Melodie # Soldatenmarsch # Trällerliedchen # Ein Choral # Stückchen # Armes Waisenkind # Jägerliedchen # Wilder Reiter # Volksliedchen # Fröhlicher Landmann, von der Arbeit zurückkehrend # Sizilianisch # Knecht Ruprecht # Mai, lieber Mai # Kleine Studie # Frühlingsgesang # Erster Verlust # Kleiner Morgenwanderer # Schnitterliedchen # Kleine Romanze Tästä kappaleesta alkaa toinen kirja. # Ländliches Lied # *** # Rundgesang # Reiterstück # Ernteliedchen # Nachklänge aus dem Theater # *** # Kanonisches Liedchen # Erinnerung # Fremder Mann # *** # Kriegslied # Sheherazade # Weinlesezeit – fröhliche Zeit! # Thema # Mignon # Lied italienischer Marinari # Matrosenlied # Winterzeit I # Winterzeit II # Kleine Fuge # Nordisches Lied # Figurierter Choral # Sylvesterlied == Lähteet == Luokka:Robert Schumannin teokset Luokka:1840-luvun musiikkiteokset Luokka:Pianokappaleet
Kreisleriana

Kreisleriana (op. 16) on kahdeksan fantasiaa pianolle käsittävä sarja, jonka Robert Schumann sävelsi neljässä päivässä huhtikuussa 1838. Hän omisti teoksensa Frédéric Chopinille.Allmusic.com: Kreisleriana, 8 fantasies for piano, Op. 16 Schumann sanoi vain saksalaisten voivan ymmärtää teoksensa nimen. Kreisler on E. T. A. Hoffmannin luoma hahmo. == Osat == # Äußerst bewegt # Sehr innig und nicht zu rasch # Sehr aufgeregt # Sehr langsam # Sehr lebhaft # Sehr langsam # Sehr rasch # Schnell und spielend == Lähteet == Luokka:Robert Schumannin teokset Luokka:1830-luvun musiikkiteokset Luokka:Pianokappaleet
Musiikkia lapsille

Musiikkia lapsille (; op. 65) on Sergei Prokofjevin vuonna 1935 säveltämä kahdentoista helpon pianokappaleen sarja. Sen esitti ensimmäistä kertaa säveltäjä itse Moskovassa 11. huhtikuuta 1936.Prokofiev.org: Music for Children, 12 Easy Pieces for Piano, Op 65 Teos oli ensimmäisiä, jotka Prokofjev sävelsi palattuaan ulkomailta Neuvostoliittoon.Classical Archives: Sergey Prokofiev – Music for Children, 12 easy pieces, Op.65 == Lähteet == Luokka:Sergei Prokofjevin teokset Luokka:Pianokappaleet Luokka:1930-luvun musiikkiteokset
Taban Air

Taban Air (pers. تابان ایر) oli iranilainen lentoyhtiö, jonka perusti yhtiön toimitusjohtajana toiminut Asghar Abdollahpour vuonna 2004. Lentoyhtiöllä oli 16 kohdetta ja sen laivastoon kuului seitsemän konetta. Taban Airin solmukohtina toimivat Mašhadin kansainvälinen lentoasema ja Mehrabadin kansainvälinen lentoasema Teheranissa. Yhtiö menetti toimilupansa 24.1.2010. == Historia == Taban Air perustettiin vuonna 2004 ja se sai toimiluvan vuonna 2006, jolloin se aloitti lentonsa. Taban Air työllisti noin 450 henkilöä. Lentoyhtiö joutui lopettamaan toimintansa 24. tammikuuta 2010, kun sen toimilupa evättiin Taban Airin lentoa 6437 kohdanneen onnettomuuden vuoksi. == Kohteet == Taban Airilla oli 16 kohdetta, joihin se liikennöi säännöllisesti. * Iran **Ahvāz - Ahvāzin lentoasema **Birjand - Birjandin lentoasema **Bojnord - Bojnordin lentoasema **Chabahar - Konarakin lentoasema **Esfahan - Esfahanin kansainvälinen lentoasema **Kermānšāh - Shahid Ashrafi Esfahanin lentoasema **Khorramabad - Khorramabadin lentoasema **Kish Island - Kishin lentoasema **Mašhad - Mašhadin kansainvälinen lentoasema Solmukohta **Tabriz - Tabrizin kansainvälinen lentoasema **Tabas **Teheran - Mehrabadin kansainvälinen lentoasema Solmukohta * Kazakstan **Almaty - Almatyn kansainvälinen lentoasema * Syyria **Damaskos - Damaskoksen kansainvälinen lentoasema * Turkki **Istanbul - Atatürkin kansainvälinen lentoasema * Yhdistyneet arabiemiirikunnat **Dubai - Dubain kansainvälinen lentoasema == Laivasto == Taban Airin laivasto 24.1.2010 Konetyyppi Laivastossa Huomioita BAe 146-300 3 Koneita operoi Hemus Air. Tupolev Tu-154M 4 Kahta koneista operoi Kolavia ja kahta Tajik Air. Yhteensä 7 Kaikkia Taban Airin koneita operoi toinen lentoyhtiö. Taban Airilla oli laivastossaan viisi Tupolev Tu-154M -konetta ennen lennon 6437 onnettomuutta, jolloin yksi Tupolev Tu-154M -koneista tuhoutui lentäjän yritettyä hätälaskua Mašhadiin siinä onnistumatta. Taban Airin BAe 146 -koneiden keski-ikä oli helmikuussa 2010 20,1 vuotta. == Aiheesta muualla == *Taban Airin virallinen kotisivu *Taban Airin virallinen kotisivu *Kuvia Taban Airin koneista - Airliners.net === Lähteet === Luokka:Iranilaiset lentoyhtiöt Luokka:Entiset lentoyhtiöt
Lentolaivue 22

Lentolaivue 22 oli Suomen ilmavoimien hävittäjälentolaivue, joka perustettiin talvisodan aikana lentorykmentti 2:n alaisuuteen. Laivue osallistui talvisodan ilmasotatoimiin, ja se lakkautettiin sodan jälkeen keväällä 1940.Keskinen et al. 2006 s. 194 == Perustaminen ja toiminta talvisodassa == Laivueen perustamiskäsky annettiin 10. tammikuuta 1940. Laivueen komentajaksi määrättiin 16. tammikuuta kapteeni Erkki Heinilä, joka sai tehtäväkseen koota laivueen henkilöstön muun muassa täydennysyksiköistä sekä ulkomaalaisista vapaaehtoisista.Pajari 1971 s. 211 Laivueelle oli varattu kalustoksi Yhdysvalloista ostetut Brewster B-239 -hävittäjät, jotka olivat kokoonpantavina Saabin Trollhättanin tehtailla Ruotsissa. Lentävän ja teknisen henkilöstön suhteen valmis, vielä ilman lentokalustoa ollut laivue tukeutui Hollolan Pyhäniemen Vesijärven jäälle auratulle lentokentälle. Laivueeseen muodostettiin 23. helmikuuta 1940 1. lentue, jonka päälliköksi määrättiin luutnantti Aulis Bremer.Keskinen; Stenman 2001 s. 122 Ensimmäiset neljä Brewsteria saapuivat laivueelle 1. maaliskuuta. Koneita ehti saapua laivueelle vielä ennen sotatoimien loppumista kaksi lisää. Laivue teki talvisodassa yhden tuloksettoman sotalennon.Keskinen; Stenman 2001 s. 16 Laivueelle oli lisäksi sodan loppuvaiheessa alistettu Hurricane-hävittäjäkoneita Englannista noutanut Osasto Räty.Raunio 1993 s. 151 Talvisodan jälkeen laivue siirtyi Helsinki- Malmin lentoasemalle. Laivueen henkilöstö siirrettiin 9. huhtikuuta 1940 lentorykmentti 3:een perustettavan lentolaivue 32:n rungoksi. Laivueen lentokalusto luovutettiin 19. huhtikuuta 1940 lentolaivue 24:lle.Raunio 1993 s. 176 == Lähteet == * * * * === Viitteet === Luokka: Lentorykmentti 2 Luokka:Suomen ilmavoimien historialliset lentolaivueet
Hiiriä ja ihmisiä (vuoden 1939 elokuva)

Hiiriä ja ihmisiä (Of Mice and Men) on John Steinbeckin samannimiseen romaaniin pohjautuva elokuva vuodelta 1939. Elokuvan ohjasi Lewis Milestone. Elokuva ei saanut neljästä ehdokkuudestaan huolimatta yhtään Oscaria. ==Roolit== ==Lähteet== Luokka:Yhdysvaltalaiset draamaelokuvat Luokka:Vuoden 1939 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Lewis Milestonen ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Elokuvat köyhyydestä
Pesäpallon Ykkössarja 1983

Pesäpallon ykkössarja 1983 oli Ykköspesiksen kolmas kausi. Sotkamon Jymy voitti sarjan ja sen ohella Mestaruussarjaan nousivat myös Kouvolan Pallonlyöjät ja Haminan Palloilijat. == Runkosarja == === Pohjoislohko === Joukkue O V T H Juoksut Pts SJ NJ OuL KuK HaT KaK Sotkamon Jymy 10 7 2 1 93-46 16 21-3 5-10 12-5 13-8 4-0 Nurmon Jymy 10 6 0 4 81-62 12 5-8 14-4 7-8 9-2 6-1 Oulun Lippo 10 4 2 4 76-79 10 4-4 11-22 12-2 5-9 8-13 Kuortaneen Kunto 10 5 0 5 51-71 10 3-9 7-6 2-13 8-4 9-1 Halsuan Toivo 10 3 1 6 53-59 7 2-11 0-2 5-5 2-4 17-2 Kauhajoen Karhu 10 2 1 7 31-68 5 6-6 0-7 3-4 5-3 0-4 === Etelälohko === Joukkue O V T H Juoksut Pts KPL RPL HP ToU JLo PKP Kouvolan Pallonlyöjät 10 7 0 3 112-53 14 11-13 13-1 12-2 3-4 24-7 Riihimäen Pallonlyöjät 10 5 2 3 61-46 12 7-2 1-1 4-4 4-5 10-6 Haminan Palloilijat 10 5 1 4 64-58 11 3-8 4-3 13-6 14-3 8-4 Tohmajärven Urheilijat 10 5 1 4 63-62 11 2-10 10-1 9-7 7-2 8-11 Jyväskylän Lohi 10 4 0 6 41-65 8 4-5 1-3 4-2 0-6 5-11 Puurtilan Kisa-Pojat 10 2 0 8 70-127 4 10-24 2-15 7-11 2-9 10-13 == Loppusarja == === Noususarja === Joukkue O V T H Juoksut Pts SJ KPL HP RPL NJ OuL Lp. Sotkamon Jymy 10 7 1 2 94-51 17 10-1 5-6 13-4 11-1 12-6 2 Kouvolan Pallonlyöjät 10 7 1 2 77-55 17 7-7 9-5 4-1 10-1 10-6 2 Haminan Palloilijat 10 7 0 3 87-70 14 4-10 9-8 6-4 14-5 13-8 0 Riihimäen Pallonlyöjät 10 5 0 5 65-71 11 7-11 7-11 8-6 9-8 16-5 1 Nurmon Jymy 10 3 0 7 53-75 7 8-4 3-4 4-10 3-4 7-4 1 Oulun Lippo 10 0 0 10 60-114 0 7-11 6-13 9-14 4-5 5-13 0 Sotkamo, Kouvola ja Hamina nousivat mestaruussarjaan. === Putoamissarja === Joukkue O V T H Juoksut Pts ToU PKP KuK HaT JLo KaK Lp. Tohmajärven Urheilijat 10 6 1 3 69-51 15 3-6 6-12 8-1 12-3 4-4 2 Puurtilan Kisa-Pojat 10 6 1 3 90-48 13 9-12 21-5 3-3 4-1 19-0 0 Kuortaneen Kunto 10 5 1 4 66-68 13 4-9 5-10 6-2 2-9 12-2 2 Halsuan Toivo 10 5 1 4 64-54 12 10-5 9-6 1-9 2-6 18-3 1 Jyväskylän Lohi 10 3 1 6 44-56 8 2-4 2-9 5-5 1-2 9-4 1 Kauhajoen Karhu 10 2 1 7 43-99 5 0-6 8-3 3-6 7-16 12-6 0 Sarjasta putosivat Halsuan Toivo, Jyväskylän Lohi ja Kauhajoen Karhu. Sarjaan nousivat suomensarjan lohkovoittajat Helsinki-Pesis, Vähänkyrön Viesti ja Muhoksen Pallo-Salamat. ==Lähteet== * http://mrasilainen.com/sarjat/ottelut/M_1-sarja_1981-2008.xls Miesten 1983 Luokka:Vuoden 1983 pesäpallo
Harmaapääkaija

Harmaapääkaija (Psittacula finschii) on kaakkoisaasialainen kaijalaji, jonka esiintymisalue ulottuu Intian koillisosista Etelä-Kiinaan ja Indokiinaan. Aikaisemmin lajia pidettiin himalajankaijan alalajina. Sen holotyypin kuvaili Allan Octavian Hume Kollidoosta Myanmarista 1874.IBC Hume nimesi lajin Otto Finschin kunniaksi. ==Lähteet== Luokka:Kaijat (suku)
Himalajankaija

Himalajankaija (Psittacula himalayana) on aasialainen kaijalaji, jonka esiintymisalue ulottuu Afganistanista ja Länsi-Pakistanista Himalajan kautta Pohjois-Intiaan, Nepaliin, Bhutaniin ja Assamiin. Aikaisemmin harmaapääkaijaa pidettiin sen alalajina. Sen holotyypin kuvaili René-Primevère Lesson Himalajan laaksoista 1832.IBC ==Lähteet== Luokka:Kaijat (suku)
Mandir

Mandir on hindulaisuuden temppeli. Se on yleensä pyhitetty jollekin jumalalle, ja keskeisellä paikalla on tämän jumalan kuva eli marti. Pääjumalan lisäksi temppelissä kunnioitetaan yleensä myös muita tähän liittyviä jumalia. Temppelin seinissä ja muissa osissa on kuvia, jotka kertovat jumalan elämänvaiheista ja niihin liittyvistä tapahtumista.Puja Lotus Sculpture Paikoin on myös temppelialueita, joissa kullekin jumalalle on rakennettu oma temppelinsä.Prambanan Indo.com Rakennukset edustavat koristeellista ja kirkkaita värejä suosivaa eteläintialaista dravidatyyliä. Tiina Airaksinen, Kati Mikkola, Eija Suokko "Valo 4-6" s.128-129 Mandireita alettiin rakentaa noin 2000 vuotta sitten, kun bhakti eli henkilöityneille jumalille antautuminen yleistyi. Ne on usein rakennettu kivestä. Vanhimmat temppelit on kaiverrettu kallioon. Kaikkien temppelien keskeinen arkkitehtuuri on samanlainen. Jumalan kuva murti on sijoitettu nelikulmaiselle korokkeelle. Sen yläpuolella nousee pyramidimainen, Meru-vuorta kuvaava kupoli. Tämä osa on kaikkein pyhin, ja siellä bramiinit suorittavat rituaalit. Keskeisen torni ympärillä on kolmelta sivulta avoin, pilarien kannattelema halli. Sinne uskovaiset kerääntyvät osallistuman rituaaleihin. Siellä suoritetaan myös uskonnolliset tanssit. Keskushallin ympärillä on pihamaa, joka voi olla avoin tai muurien suojaama. Pihamaalle tullaan portin eli gopuramin kautta. Ancient Temples Pilgrimage India Hindulaisten temppelin pääalttaria kutsutaan kohtutaloksi. Kohtutalo on omistettu temppelissä ensisijaisesti palvottavalle jumaluudelle. Muille hindulaisuuden jumalille on pyhitetty sivualttareita. Intian pohjoisosassa monia hindutemppeleitä tuhottiin islamin valta-aikana, joten etelässä on jäljellä enemmän vanhoja mandireita. Hindutemppeliin saavuttaessa kengät jätetään ulkopuolelle. Bramiinit, eli hindulaiset ylimmän kastin papit suorittavat temppelissä jumalten antaumuksellista palvontaa päivittäin. == Lähteet == == Aiheesta muualla == *
Tuulikki Petäjäniemi

Leena Tuulikki Petäjäniemi (s. 24. syyskuuta 1942 Tampere) on suomalainen entinen kokoomuksen kansanedustaja (1979–1987) ja tasa-arvovaltuutettu (1991–1994). Hän on myös toiminut Elinkeinoelämän valtuuskunnan johtajana (1995–1999). Petäjäniemi on ollut Ylen Aamu-TV:n Jälkiviisaiden vakiokeskustelija. Nykyisin hän toimii yritys- ja yhteisökonsulttina. Tuulikki Petäjäniemi valmistui ylioppilaaksi Kalevan yhteiskoulusta vuonna 1961, oikeustieteen kandidaatiksi Helsingin yliopistosta vuonna 1966 ja sai varatuomarin arvon vuonna 1969. Hän toimi asianajajana Tampereella vuosina 1970–1974, oikeusneuvosmiehenä Tampereen raastuvanoikeudessa vuosina 1974–1987 ja eri tehtävissä Yhdyspankissa vuosina 1987–1991. Hän oli presidentin valitsijamiehenä vuosien 1978 ja 1982 presidentinvaaleissa. Tampereen kaupunginvaltuuston jäsenenä Petäjäniemi oli vuosina 1977–1984. Vuosina 2007–2008 Petäjäniemi toimi Jokelan koulusurmia selvittäneen tutkintaryhmän puheenjohtajana. == Teokset == * * ==Lähteet== == Aiheesta muualla == * * Tuulikki Petäjäniemen yrityksen sivusto Luokka:Kansanedustajat Luokka:Kansallisen Kokoomuksen poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Suomalaiset asianajajat Luokka:Tasa-arvovaltuutetut Luokka:Vuonna 1942 syntyneet Luokka:Elävät henkilöt
Indokiinankaija

Indokiinankaija (Psittacula roseata) on kaakkoisaasialainen kaijalaji, jonka esiintymisalue ulottuu Intian koillisosista Myanmariin, Thaimaahan ja Indokiinaan. Sen holotyypin kuvaili Biswamoy Biswas Gunjongista Assamista 1951.IBC ==Lähteet== Luokka:Kaijat (suku)
Keralankaija

Keralankaija (Psittacula columboides) on Lounais-Intian Länsi-Ghattien vuoristossa tavattava kaija. Sen holotyypin kuvaili Nicholas Aylward Vigors Aneichardiista, entisestä Travancoresta 1830.IBC Keralankaijakoiraalla on musta ja turkoosi kaularengas. Pituutta koiraslinnulla on pitkän ja kapean pyrstön takia 38 cm. Se elää vuorenrinteillä ainavihannissa lehtimetsissä, mutta varsinkin levinneisyysalueen reunoilla sitä tapaa myös kuivemmissa metsissä luumupääkaijan seurassa. Keralankaija viihtyy pienissä parvissa, jotka ovat meluisia: äänet ovat kimeitä ja kaksitavuisia huutoja. Sen ravintoon kuuluvat silmut, mesi, siitepöly, marjat ja hedelmät, etenkin viikunat. Keralankaijat hyödyntävät metsien laitamien viljelmät ja herkuttelevat viljapelloilla ja hedelmätarhoilla. Se munii vuoraamattomaan puunkoloon. ==Lähteet== * Harrison C. & Greensmith A., Koko maailman linnut, Helsinki Media 1995, 416 s. ===Viitteet=== Luokka:Kaijat (suku)
Luumupääkaija

Luumupääkaija (Psittacula cyanocephala) on eteläaasialainen kaija, jonka esiintymisalue käsittää koko Intian niemimaan ja Sri Lankan sekä osia Pakistanista, Nepalista ja Bhutanista.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 Sen holotyypin kuvaili Carl von Linné Gingistä Tamil Nadusta 1766.IBC Birdlife Suomi pitää lajia vielä suvussa Psittacula, johon se on perinteisesti kuulunut, mutta Birdlife International on siirtänyt lajin muutaman muun sukulaislajin ohella uuteen Himalayapsitta-sukuun. Luumupääkaija on eloisa papukaija, joka viihtyy pienissä parvissa. Se ääntelee lyhyin, kimein ja kirkuvin huudoin, jotka ovat kuitenkin varsin sointuvia. Luumupääkaijan elinympäristöä on lämpimät rinnemetsät ja metsäiset tasangot. Se suosii metsänreunoja viljelysten lähellä, missä se voi poiketa syömään riisiä ja muita viljoja. Luumupääkaija on hyvin valpas ruokaillessaankin. Siementen lisäksi ravintoon kuuluvat kukkien mesi, marjat ja hedelmät, etenkin viikunat. Linnut kerääntyvät levolle öisin suuriksi parviksi, mutta pesimäaikana parit nukkuvat pesissään ja vartioivat sitä tarkasti. Pesä sijaitsee puussa ontossa oksassa tai vanhassa tikankolossa. Harrison C. & Greensmith A., Koko maailman linnut, Helsinki Media 1995, 416 s. == Koko ja ulkonäkö == Luumupääkaija on suurimmaksi osaksi vihreä papukaijalintu. Sukupuolet ovat eri näköiset. Koiraan pää on huomattavan kirkkaanvärinen: pinkki otsalta ja violetti niskaa kohti. Koiraalla on lisäksi purppuranpunainen hartialaikku siivessä ja keltainen pyrstöntyvi. Naaras on himmeämmän värinen: sen pää on harmaanvioletti ja kaulanauha kellertävä, purppura hartialaikku puuttuu. Lajille kertyy pituutta 33 cm, josta yli puolet on kapeaa pyrstöä ja sen paino on noin 66-80 grammaa. Laji on hyvin samannäköinen indokiinankaijan kanssa, mutta luumupääkaijalla molempien sukupuolien, mutta varsinkin koiraiden, pään väritys on voimakkaampi- == Lemmikkinä == Luumupääkaija ei ole kovin yleinen lemmikki Suomessa. Eteläisemmässä Euroopassa sitä pidetään enemmän ulkona aviaariolintuna, kuin sisällä seuralemmikkinä. Luumupääkaijan hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset. ==Lähteet== Luokka:Kaijat (suku)
Božidar Bandović

Božidar Bandović (, s. 30. elokuuta 1969) on serbialainen jalkapallovalmentaja ja entinen puolustaja. ==Ura pelaajana== Bandović pelasi nuoruusvuotensa FK Sutjeska Nikšićissä, mutta varsinaisen ammattilaisuransa hän aloitti yhdysvaltalaisessa St. Louis Steamersissa 1986. Seuran lopetettua toimintansa 1988 Bandović palasi Jugoslaviaan ja edusti neljä kauden ajan FK Sutjeskaa. Vuonna 1992 hän siirtyi suurseura Belgradin Punaiseen tähteen, jossa pelasi kaksi kauden ajan. Peliaika jäi kuitenkin varsin vähäiseksi ja 1994 hän jatkoi uraansa kreikkalaisessa Ethnikosissa. Hän edusti uransa loppuvuodet eri seuroja Kreikassa pelaten myös Olympiakosissa ja PAOK Thessalonikissa. ===Meriitit pelaajana=== * Jugoslavian cup: 1993 * Kreikan-mestaruus: 1998 ==Ura valmentajana== Peliuransa jälkeen Bandović on toiminut scouttina Olympiakosin organisaatiossa. Syyskuussa 2009 hän nousi lyhyeksi aikaa seuran vastuuvalmentajaksi Temur Ketsbaian potkujen jälkeen Ketsbaia axed by Olympiacos kunnes Zico otti seuran valmmenusvastuun.Zicosta Olympiakoksen uusi valmentaja Brasilialaisvalmentaja sai kuitenkin potkut jo tammikuussa 2010 ja Bandovićista tuli seuran uusi päävalmentaja Andreas Niniadisin toimiessa hänen kakkosvalmentajanaan.Olympiacos sack Zico after four months in charge Hänen johdollaan seura sijoittui lopulta Kreikan liigassa viidenneksi. Joulukuun alussa 2010 Bandović siirtyi AO Kerkyran peräsimeen.The profile for Bozidar Bandovic Hänen johdollaan pääsarjaan noussut seura sijoittui lopulta sijalle 12 ja varmisti sarjapaikkansa kahdeksan pisteen turvin. Kausi 2011/12 lähti käyntiin surkeasti ja Bandović erosi sarjan hännillä majailleen seuran peräsimestä marraskuussa 2011.Δήλωση Μπόζινταρ Μπάντοβιτς Tammikuussa 2012 Bandović allekirjoitti kauden loppuun ulottuvan sopimuksen AEL Larissan kanssa. Pesti jäi kuitenkin vain kolmen ottelun mittaiseksi. Heinäkuussa 2012 serbialainen jatkoi uraansa Azerbaidžanin valioliigassa pelaavan FK Bakun päävalmentajana. Seura sijoittui hänen johdollaan liigassa viidenneksi ja putosi maan cupista välierissä. Kauden jälkeen Bandović jätti seuran. == Lähteet == Luokka:Jugoslavialaiset jalkapalloilijat Luokka:Serbialaiset jalkapalloilijat Luokka:Serbialaiset jalkapallovalmentajat Luokka:Vuonna 1969 syntyneet Luokka:Elävät henkilöt
Mauritiuksenkaija

Mauritiuksenkaija (Psittacula eques, myös P. echo) on Mauritiuksen saarella kotoperäisenä esiintyvä uhanalainen kaijalaji. Se on hävinnyt Réunionilta jo satoja vuosia sitten. Laji oli sukupuuton partaalla myös Mauritiuksella, mutta laajojen suojelutoimien ja siirtoistutusten ansiosta sen kanta on kasvanut vuodesta 1996 moninkertaiseksi. Vuonna 1996 mauritiuksenkaijoja oli enää 23 yksilöä, kun niitä vuonna 2019 oli arviolta 750. Lajin holotyypin kuvailivat Newtonin veljekset Mauritiukselta vuonna 1876.IBC ==Lähteet== Luokka:Kaijat (suku) Luokka:Uhanalaiset linnut
Nikobaarienkaija

Nikobaarienkaija (Psittacula caniceps) on Nikobaarien saariryhmän kotoperäinen kaija. Sen holotyypin kuvaili Edward Blyth Nikobaareilta 1846.IBC ==Lähteet== Luokka:Kaijat (suku)
Pitkäpyrstökaija

Pitkäpyrstökaija (Psittacula longicauda) on kaakkoisaasialainen kaijalaji, jonka esiintymisalue käsittää Borneon, Sumatran, Malakan niemimaan kärjen, Andamaanit, Nikobaarit sekä näitä saaria ympäröivät pienemmät saaret. Laji on vaarantunut, koska sen levinneisyysalueen metsiä on kaadettu runsaasti ja sitä pyydystetään häkkilinnuksi. Sen holotyypin kuvaili Pieter Boddaert Malakasta 1783.IBC ==Lähteet== Luokka:Kaijat (suku) Luokka:Uhanalaiset linnut
Proteins@home

Proteins@home (proteins at home) oli hajautetun laskennan projekti BOINC- alustalle. Projekti aloitettiin vuoden 2006 marraskuussa École polytechniquessa, Ranskassa. == Aiheesta muualla == *Proteins@home Luokka:Proteiinit Luokka:Hajautetut järjestelmät
Punarintakaija

Punarintakaija (Psittacula alexandri) on kaakkoisaasialainen kaija, jonka laaja esiintymisalue ulottuu Himalajan alarinteiltä Intian pohjoisosista ja Nepalista Etelä-Kiinaan ja Hainaniin sekä Indokiinaan. Eri alalajeja elää myös Indonesian Jaavalla, Balilla, Etelä-Borneossa, sekä Andamaaneilla ja eräillä pienemmillä saarilla. Lajista tunnetaan kaikkiaan kahdeksan alalajia. Sen holotyypin kuvaili Carl von Linné Jaavalta 1758.IBC ==Lähteet== Luokka:Kaijat (suku)
Seychellienkaija

Seychellienkaija (Psittacula wardi) oli Seychellien Mahén ja Silhouetten saarten kotoperäinen kaija, jonka viimeinen yksilö kerättiin 1881. Se oli harvinainen jo 1867, jolloin Edward Newton kuvaili sen holotyypin. Maailman museoissa on säilynyt noin kymmenen näytettä lajista. ==Lähteet== Luokka:Kaijat (suku) Luokka:Sukupuuttoon kuolleet linnut